Diari Oficial de la Generalitat Valenciana


Sumari del DOGV 8712, del 08-01-2020 (2019/12416)

RESOLUCIÓ de 12 de desembre de 2019, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGV-9335798, a favor de l'ajuntament de Pego.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12711


Data del document
:   12-12-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * radiodifusió

RESOLUCIÓ de 12 de desembre de 2019, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGV-9335798, a favor de l'ajuntament de Pego. [2019/12917]  
Antecedents de fet  
I. En data de 7 d'abril de 1992 el Ple de l'Ajuntament de Pego va acordar sol·licitar ser prestador d'un servei de radiodifusió mitjançant ones terrestres en l'àmbit local.  
II. En data 28 de desembre de 1992, per Acord del Govern Valencià, se li va adjudicar provisionalment a l'Ajuntament de Pego, la reserva de freqüència 107.8 MHz, prevista en el capítol II del Reial decret 1273/1992, de 23 d'octubre, i publicada al DOGV de 20 de gener de 1993, número 1.947.  
III. En data 24 d'octubre de 2018, per part de la Subdirecció General de Planificació i Gestió de l'Espectre Radioelèctric del Ministeri d'Economia i Empresa, s'acordà l'aprovació del projecte tècnic.  
  
IV. En data 28 de novembre de 2019, la Secretària d'Estat per a l'Avanç Digital del Ministeri d'Economia i Empresa, va autoritzar, després de la revisió satisfactòria de les instal·lacions, la posada en servei per a la prestació del servei de radiodifusió.  
  
Fonaments de dret  
Primer. L'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic.»  
  
Segon. L'article 32 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana estableix el procediment d'habilitació. En concret, d'acord amb el que preveu l'article 32.5 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «L'òrgan competent en matèria de comunicació audiovisual de la Generalitat, a la vista de tot allò que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre autonòmic de Prestadors de Serveis de Comunicació Audiovisual.»  
  
De conformitat amb el que preveu l'article 33 del Decret 4/2017, de 20 de gener, del Consell, «Les habilitacions per a la prestació del servei públic de comunicació audiovisual d'àmbit local s'atorgaran amb caràcter indefinit.»  
Tercer. La disposició transitòria segona, apartat 3, del mencionat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació a la data d'entrada en vigor d'aquest decret, es resoldran d'acord amb el que s'hi estableix, sense perjudici del requeriment o de l'aportació a instància de les mateixes entitats locals interessades de la documentació necessària per a completar o adaptar els expedients.»  
Quart. La disposició transitòria quarta del mencionat Decret 4/2017, de 20 de gener, del Consell, diu que «L'òrgan competent en matèria de comunicació audiovisual de la Generalitat, a la vista de tot allò que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre Autonòmic de Prestadors de Serveis de Comunicació Audiovisual.»  
  
Comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, al municipi de Pego per a la prestació del servei públic de radiodifusió sonora per a la freqüència modulada 107.8 MHz, amb les característiques tècniques aprovades pel Ministeri que en l'annex es detallen.  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana i la resta de normativa susceptible d'aplicació.  
  
Tercer  
En virtut del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament un recurs de reposició davant del secretari autonòmic de comunicació, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 12 de desembre de 2019.- La secretària autonòmica de Comunicació: Blanca Marín Ferreiro.  
  
  
  
Annex  
Característiques tècniques de l'estació destinada a la prestació de serveis de ràdio de l'Ajuntament de Pego  
  
Dades de l'estació  
  
Servei Ràdio analògica  
Província Alacant  
Nom estació Pego Demarcació Local  
Identificador de xarxa FML042V  
Denominació de l'emissió 256KF8EHF  
Freqüència/Bloc/Canal 107.8 MHz  
Longitud 00ºW 6 58,21  
Latitud 38ºN 50 30,42  
Cota (m) 77  
Longitud del màstil (m) 17  
Altura del centre elèctric (m) 16  
Altura efectiva màxima (m) 92  
Potència nominal del transmissor 20 Unitats W  
Potència d'eixida autoritzada 14,04 Unitats W  
Potència radiada 10 Unitats W  
Guanys (dB) 0,3  
Pèrdues (dB) 1,78  
Nombre d'elements 1  
Polarització Vertical  
Directivitat Directiva  
Sectors de radiació SI-SF  
 Apertura  
265º-0.95º Inclin. Feix  
0º Azimut  
0º  
Tipus d'emissió ER1